Volonteri potpisali ugovore

Za preko 300 volontera Vlada SBK izdvojila 3 miliona KM. Volonteri koji su primljeni na stručno osposobljavanje u Ministarstvo zdravstva i socijalne politike i Ministarstvo pravosuđa i uprave potpisali su Ugovore o stručnom osposobljavanju bez zasnivanja radnog odnosa. Potpisivanju je prisustvovao ministar zdravstva i socijalne politike SBK, Nikola Grubešić. Vlada Srednjobosanskog kantona je izdvojila oko 3 miliona konvertibilnih maraka kako bi omogućila da preko 300 mladih i školovanih osoba steknu radno iskustvo, zarade i tako osiguraju neophodne preduvjete za prijave na konkurse za radna mjesta. Volonteri će nakon završenog volonterskog rada u trajanju od godinu dana, imati uslove za polaganje ispita općeg znanja, što će im biti prednost pri pronalasku prvog zapošljavanja.